BEZPEČNOSTNÁ RADA SLOVENSKEJ REPUBLIKY

UZNESENIE BEZPEČNOSTNEJ RADY SLOVENSKEJ REPUBLIKY

č. 84
zo 14. júna 2005

k Vyhodnoteniu účinnosti smernice vlády SR, ktorou sa upravuje spôsob vyrozumenia o vypovedaní vojny, o vyhlásení vojnového stavu, výnimočného stavu, núdzového stavu alebo mimoriadnej situácie na území SR prostredníctvom informačného systému civilnej ochrany a Správe z previerky funkčnosti systému vyrozumenia teritória Slovenskej republiky

Číslo materiálu:	CO-395-12/OOO-2005
Predkladateľ:	minister vnútra

Bezpečnostná rada

I. berie na vedomie

Vyhodnotenie účinnosti smernice vlády SR, ktorou sa upravuje spôsob vyrozumenia o vypovedaní vojny, o vyhlásení vojnového stavu, výnimočného stavu, núdzového stavu alebo mimoriadnej situácie na území SR prostredníctvom informačného systému civilnej ochrany a Správu z previerky funkčnosti systému vyrozumenia teritória Slovenskej republiky

II. odporúča

a) 	predsedovi bezpečnostnej rady Žilinského kraja
	
	vykonať previerku funkčnosti systému vyrozumenia formou overenia funkčnosti technických prostriedkov vyrozumenia v územnom obvode Žilinského kraja a podať informáciu Kancelárii Bezpečnostnej rady SR
	Termín: do 30 dní po prerokovaní v Bezpečnostnej rade SR

2

b) 	ministrom
vedúcim ostatných ústredných orgánov štátnej správy
	predsedom bezpečnostných rád krajov

vykonávať pravidelné poučenie stálych služieb a určených zamestnancov 
	Termín: jedenkrát za tri mesiace

III. ukladá

a)	podpredsedovi Bezpečnostnej rady SR
ministrovi vnútra
ministrovi obrany
ministrovi hospodárstva

v spolupráci s ústrednými orgánmi štátnej správy vypracovať návrh nariadenia vlády SR na plnenie opatrení v čase zachovania bezpečnosti štátu a úloh po vyrozumení o vypovedaní vojny, o vyhlásení vojnového stavu, výnimočného stavu, núdzového stavu alebo mimoriadnej situácie na území Slovenskej republiky
Termín: do 30. júla 2006

b) 	riaditeľke Kancelárie Bezpečnostnej rady SR

	1)	vytvoriť medzirezortnú pracovnú skupinu na vypracovanie návrhu úpravy Smernice vlády SR, ktorou sa upravuje spôsob vyrozumenia o vypovedaní vojny, o vyhlásení vojnového stavu, výnimočného stavu, núdzového stavu alebo mimoriadnej situácie na území SR prostredníctvom informačného systému civilnej ochrany
	Termín: september 2005

2)	prostredníctvom Úradu civilnej ochrany Ministerstva vnútra SR vykonávať previerky funkčnosti systému vyrozumenia – overením funkčnosti technických prostriedkov vyrozumenia
Termín: jedenkrát za tri mesiace